जनवरी से बीएमडब्ल्यू इंडिया 7 लाख रुपए तक बढ़ाएगी कीमत - Hindi News, India TV
जनवरी से कार खरीदना पड़ेगा महंगा, बीएमडब्ल्यू इंडिया 7 लाख रुपए तक बढ़ाएगी कीमत
जर्मनी की लग्जरी कार कंपनी बीएमडब्ल्यू ने जनवरी के पहले हफ्ते से अपनी गाड़ियों की कीमतों में तीन फीसदी तक की बढ़ोत्तरी करने की घोषणा की है।
Dharmender Chaudhary [Published on:27 Nov 2015, 9:37 AM IST]
नई दिल्ली। जनवरी से बीएमडब्ल्यू की कारें महंगी होने जा रही है। जर्मनी की लग्जरी कार कंपनी बीएमडब्ल्यू ने जनवरी के पहले हफ्ते से अपनी गाड़ियों की कीमतों में तीन फीसदी तक की बढ़ोत्तरी करने की घोषणा की है। इसके कारण मिनी रेंज सहित कंपनी की सभी गाडिय़ां महंगी हो जाएगी। देश में बीएमडब्ल्यू की सबसे महंगी कार 2.29 करोड़ रुपए की है यानी कीमतों में 6.8 रुपए तक की बढ़ोत्तरी होगी।
बीएमडब्ल्यू की सभी गाडिय़ां होगीं महंगी
बीएमडब्ल्यू ग्रुप इंडिया के प्रेसिडेंट फिलिप वोन सहर ने एक बयान में कहा, ग्राहकों को शानदार गाडिय़ां उपलब्ध कराने के लिए कीमतों में बढ़ोत्तरी का फैसला लिया है। सहर ने कहा इन पैसों का इस्तेमाल गाड़ियों को और सुविधाजनक बनाने के लिए किया जाएगा।
करीब 7 लाख रुपए ज्यादा चुकाना पड़ेगा
बीएमडब्ल्यू भारत में गाड़ियों की बड़ी रेंज की बिक्री करती है जिसमें सेडान 1,3,5,6 और 7 सीरीज एवं एसयूवी एक्स1, एक्स3, एक्स5, स्पोर्ट्स कार एम सीरीज और हाइब्रिड मॉडल आई8 शामिल हैं। इनकी कीमत 29.9 लाख रुपए से 2.29 करोड़ रुपए के बीच है। कंपनी की लग्जरी कंपैक्ट कार मिनी सीरीज इस समय 28.5 लाख रुपए और 36.5 लाख रुपए के बीच है। इन गाड़ियों की कीमतों में कंपनी ने 3 फीसदी बढ़ोत्तरी की घोषणा की है।
Web Title: जनवरी से बीएमडब्ल्यू इंडिया 7 लाख रुपए तक बढ़ाएगी कीमत